Vejle Kommune Att.: Natur&Udeliv, Pernille Stenum Kirketorvet 22 7100 Vejle

Søren Bagger Thorsø Lokal tlf.: 23414811 Mobil tlf.: 23414811 SOBTH@vejle.dk 16. maj 2024 J. nr.: 01.24.16-P19-1-24

Teknik & Miljø Natur & Udeliv Åbningstider Fremmøde Mandag-onsdag kl. 8-15 Torsdag kl. 8-17 Fredag kl. 8-14 Telefon Mandag-onsdag kl. 8-15 Torsdag kl. 8-17 Fredag kl. 8-14

Tilladelse til flytning og genopsætning af bade-/bådebro, foran matrikel nr. 21O,ASSENDRUP BY, ENGUM.

Vi har den 19. april 2024 modtaget en ansøgning om tilladelse til flytning og genopsætning af en bade-/bådebro ud for matr.nr. 21O, ASSENDRUP BY, ENGUM, se luftfoto 1.

Kommunens afgørelse

Der meddeles tilladelse efter § 2, stk. 1 i Bekendtgørelse om bade- og bådebroer til den 26 m lange bro.

Tilladelsen gives på følgende betingelser:

Der må ikke uden skriftlig tilladelse fra Vejle Kommune foretages udvidelse eller væsentlige ændringer af broen.

Broen skal vedligeholdes i god og forsvarlig stand. I tilfælde af hel eller delvis ødelæggelse skal eventuelle rester eller beskadige dele omgående fjernes. Tilladelsen til genopførsel af broen i samme skikkelse bortfalder, hvis broen ikke er genopført senest 1 år efter ødelæggelsen.

Vejle Kommune kan med en passende frist kræve, at ejeren for egen regning fjerner broen, såfremt et vilkår for tilladelsen ikke overholdes, eller såfremt Vejle Kommune af anden grund finder, at broen skal fjernes.

Der skal være offentlig adgang til broen for kortvarigt ophold. Broen må derfor ikke afmærkes med skilte, der forbyder offentlighedens adgang. På privatejede strande må ophold og badning dog ikke finde sted indenfor 50 m fra beboelsesbygninger.

Broen må ikke forhindre eller besværliggøre offentlighedens adgang langs stranden jf. naturbeskyttelseslovens § 22-26.

Hvis broen nedlægges, skal det meddeles Vejle Kommune.

Broen kan overdrages sammen med ejendommen, men under forudsætning af, at den nye ejer gøres bekendt med vilkårene for broens tilstedeværelse.

Broen skal placeres vinkelret på kysten og sættes som anvist på luftfoto 1(normalt ikke tættere på 5 meter fra skel, medmindre andet aftales med nabo).

Broen må ikke belyses, møbleres eller forsynes med sidebroer flag eller vimpler, skørter, bådlifter eller lignende, medmindre der i tilladelsen er angivet andet.

Broen er forbeholdt max. 2 både herunder joller og/eller mindre fartøjer, idet større fartøjer henvises til havne anlæg. Bådene skal som udgangspunkt ligge for svaj evt. ved fortøjningspæle hvis disse er tilladt, og der må ikke uden tilladelse opføres bådehejs eller lignende konstruktioner med eller uden overdækning.

Vejle Kommune har med denne tilladelse ikke godkendt konstruktionens sikkerhed eller stabilitet, og tilladelsen fritager ikke ejeren for et eventuelt civilretligt ansvar, der måtte opstå i forbindelse med broens tilstedeværelse.

Overtrædelse af vilkår kan medføre bortfald af tilladelse til bade- og bådebro

Sagsfremstilling

Vejle Kommune, Natur&Udeliv har som oplyst den 19. april 2024 søgt om en tilladelse til at flytte og genopsætte en bade- / bådebro.

På luftfoto 1 viser den røde linje broen, som blev ødelagt af efterårsstormen i 2023.
Broen ønskes flyttet 2o meter fra den røde placering og til den nye gule placering.

Copyright: Luftfoto BlomInfo, Grundkort GDS og Vejle Kommune.

Den oprindelige bade-/bådebro forsvandt under efterårsstormen i 2023, se luftfoto 1. Kommunen ønsker derfor at etablere en erstatning for den bro.

Bade-/bådåbroen ønsker Kommunen at flyttet fra den røde placering til den gule placering, se luftfoto 1. Ved den gule placering ligger den foran Kommunens areal og med en kortere afstand til et offentligt toilet.

På foto 2 ses et foto af broen.

Foto 2 viser hvordan flydebroen ser ud.

Formålet med den nye bro er:
- At fremme lysten til friluftsliv ved kysten/fjorden.
- Mulighed for badning, roning og lystfiskeri.
- Understøtte undervisningsforløb i Natur & Teknik faget.
- Skabe bedre adgangsforhold for handicappede borgere.

Broen bliver opført som en bade-/bådebro med følgende dimensioner:
Konstruktionen er let og udført i egetræ (ikke malet).
Den består af 4 stk flydepontoner i egetræ med hjørnebeslag i rustfri stål.
10 stk pæle i galv. stål holder broen på plads.
26 meter lang plus koblingsfag til kysten.
Bredde: 1,5 meter.
Højde over vandet: 20 cm ved flyde elementerne.
Estimeret dybde for enden af broen: 1,5 meter.

Der monteres hverken bænk, flag, sidebro, skørter eller lign på broen.
Broen nedtages om vinteren (typisk oktober- maj).
Broen placeres vinkelret på kysten.

Høring

Bade-/ bådebroen opsættes ud for Kommunens areal. Naboerne på begge sider at kommunens areal, har haft flytning og genetablering af bade-/ bådebroen i høring i 14 dage. Der er ikke fremkommet nogle bemærkninger til bade-/ bådebroen.

Kommunens vurdering

Kommunen vurderer, at flytningen af bade-/ bådebroen er en fordel, så der er en kortere vej til det offentlige toilet. Betingelserne til bade-/ bådebroen er begrundet ud fra en konkret vurdering ved besigtigelse.

Klagevejledning m.v.

Der kan klages til Kystdirektoratet over denne afgørelse. Klage skal ske inden 4 uger fra den dag, afgørelsen er annonceret i Ugeavisen. Klage kan adressaten for afgørelsen, ejeren af den ejendom, som afgørelsen vedrører, enhver, der må antages at have en væsentlig individuel interesse i sagen, Danmarks Naturfredningsforening, Friluftsrådet, Ejendomsforeningen Danmark og Fritidshusejernes Landsforening. Tilladelsen må ikke udnyttes, før klagefristen er udløbet. Hvis der er klaget, må tilladelsen ikke udnyttes.

En klage skal indgives skriftligt og sendes hertil. Klagen sendes videre til Kystdirektoratet med kommunens bemærkninger.

Hvis du ikke inden 5 uger efter annoncering i Ugeavisen har modtaget besked herfra om, at der er kommet klager, kan tilladelsen udnyttes.

Afgørelsen vil snarest blive annonceret i Ugeavisen Vejleposten

I øvrigt

Tilladelsen fritager ikke for at søge om tilladelse efter anden nødvendig lovgivning.

Hvis du er i tvivl om noget i denne tilladelse, er du velkommen til at ringe hertil.

Lovhenvisning

Bekendtgørelse om bade- og bådebroer, jf. bekendtgørelse nr. 232 af 12. marts 2007

Kystbeskyttelsesloven jf. lovbekendtgørelse nr. 705 af 29. maj 2020

Venlig hilsen

Søren Bagger Thorsø

Kopi til

Kystdirektoratet	kdi@kyst.dk

Postboks 100

Højbovej 1

7620 Lemvig

Søfartsstyrelsen	sfs@dma.dk

Vermundsgade 38c

2100 København Ø

Danmarks Naturfredningsforening	dn@dn.dk

Masnedøgade 20

2100 København Ø

DN Vejle	dnvejle-sager@dn.dk

Uffe Rømer

Klokkeager 20

7120 Vejle Ø

Friluftsrådet	kastanjely@mail.dk

Rose Henriksen

Digevej 2

7323 Give

Friluftsrådet	fr@friluftsraadet.dk

Scandiagade 13

2450 København SV

Ejendomsforeningen Danmark	info@ejendomsforeningen.dk

Juridisk afdeling

Nørre Voldgade 2
1358 København K.

Fritidshusejernes Landsforening	sekretariat@mitfritidshus.dk

Niels Bohrs Allé 11

2860 Søborg